Түркіменстан үкіметі валюта бағамын өзгертуді қарастырып жатыр
"Түркіменстан үкіметі валюта бағамын өзгертуді қарастырып жатыр" | "https://abai.kz/post/66101"
TITLE: Түркіменстан үкіметі валюта бағамын өзгертуді қарастырып жатыр
URL: https://abai.kz/post/66101
META: "Түркіменстан үкіметі валюта бағамын өзгертуді қарастырып жатыр" | "https://abai.kz/post/66101"
DATE: 14.02.2018
AUTHOR(s): Abai.kz
TOTAL WORDS: 109
TEXT: Түркіменстан үкіметі түркімен манатының шетел валютасына шаққандағы бағамын өзгертуді қарастырып жатыр. Бұл жөнінде Азаттықтың түркімен қызметінің Түркіменстан Орталық банкіндегі дереккөз хабарлады. Аты-жөнін құпия ұстауды жөн көрген түркімен шенеунігі жаңа бағам "қара базардағы бағаммен" теңестірілуі мүмкін екендігін айтты. Осы аптада "қара базардағы" АҚШ доллары бағамы бірден көтеріліп, түркімен манаты құнсызданып, 1 доллар 15 манатқа жетті. Түркімен манатының ресми бағамы 2015 жылдан бері өзгермей, 1 доллар үшін 3.5 манат болып тұр. Бұл елде шетел валютасын сату заңсыз. 2016 жылы Түркіменстанның Орталық банкі валюта айырбастауға ресми тыйым салған. Азаттық дереккөзі валюта бағамын көтеру, елдегі инфляцияны ұстап тұру үшін керек дейді. Бірақ Иран және Қытаймен келіссөзден кейін ғана бағам деңгейі белгілі болмақ. Abai.kz
